આજે આ બીજા દિવસે સહી ઝુંબેશમાં આ ડિવાઈડરથી ત્રસ્ત વાહનચાલકોનો ક્રોધિત ચહેરો સામે આવ્યો હતો. શહેરીજનોએ જણાવ્યું હતું કે, લોકો આટલી હાલાકી વેઠી રહ્યાં છે છતાં આ મુદ્દે સ્થાનિક કોર્પોરેટર, મહાપાલિકા તેમજ ટ્રાફિક અને પોલીસ તંત્ર શા માટે મૌન ધારણ કરીને બેઠું છે. આ રસ્તો બંધ કરી દેવામાં આવતાં આસપાસના રહેવાસીઓને પણ ભયંકર ત્રાસ ભોગવવો પડી રહ્યો છે જો આ સ્થિતિ યથાવત રહેશે તો જનતા ડિમોલિશન કરવા માટે તૈયાર છે. જનતા ડિમોલિશન માટે એક ટીમ તૈયાર થઈ રહી છે જેમાં બહોળી સંખ્યામાં પોતાના નામ લખાવી રહ્યાં છે.